stanford-oval/wikipedia huggingface dataset:
Kingdom Hearts III

| Kingdom Hearts III |
| --- | --- |
 PlayStation 4 -version kansikuva
Kehittäjä:  Square Enix Business Division 3
Julkaisija:  Square Enix Disney Interactive Studios
Jakelija:  PlayStation Store, Microsoft Store ja Steam
Ohjaaja:  Tetsuya Nomura
Tuottaja:  Rie Nishi
Käsikirjoittaja:  Tetsuya Nomura
Taiteilija:  Tetsuya Nomura
Säveltäjä:  Yōko Shimomura
Pelisarja:  Kingdom Hearts
Pelimoottori:  Unreal Engine 4
Julkaistu:   PlayStation 4, Xbox One  JP 25. tammikuuta 2019  WW 29. tammikuuta 2019  Windows  WW 30. maaliskuuta 2021 
Lajityyppi:  toimintaroolipeli
Pelimuoto:  yksinpeli
Ikäluokitus:  ESRB: 10 vuotta tai vanhempi 
Alusta:   Microsoft Windows  PlayStation 4  Xbox One 
Jakelumuoto:  Blu-ray-levy, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK  : 
Kingdom Hearts III on Square Enixin Kingdom Hearts -pelisarjaan kuuluva japanilainen toimintaroolipeli. Se on pääsarjan kolmas osa ja koko pelisarjan kahdestoista osa, ja toimi samalla Pimeyden etsijä -saagan (engl. Dark Seeker Saga) päätösosana. Kesällä 2013 Square Enix julkaisi E3-lehdistötilaisuudessa lyhyen trailerin pelistä. Samalla mainostettiin myös Kingdom Hearts HD 1.5 Remixiä, joka ilmestyi Amerikkaan ja Eurooppaan syyskuussa 2013. Kyseessä on ensimmäinen Kingdom Hearts -peli, jossa esiintyy Pixar-elokuviin perustuvia maailmoja.
Peli julkaistiin Japanissa 25. tammikuuta 2019 ja muualla päin maailmaa 29. tammikuuta 2019. 23. tammikuuta 2020 julkaistiin PlayStation 4:lle ja 25. helmikuuta Xbox Onelle ladattava lisäsisältö nimeltä Re Mind, joka sisältää uuden pelattavan osion ja ylimääräisiä välikohtausanimaatioita. 30. maaliskuuta 2021 peli julkaistiin myös Microsoft Windowsille.
Tarina > Maailmat

Pelissä nähdään edellisten osien tapaan Disneyn ja sekä pelisarjaa varten keksittyjä maailmoja. Julkistusvideossa näytettiin Destiny Islands ja Twilight Town. Toisessa teaserissa näytettiin ensimmäinen Disney-maailma Olympus Coliseum. Vuoden 2015 E3-messuilla Square paljasti uuden trailerin, jossa näytettiin uusi Disney-maailma, mikä sijoittuu Kaksin karkuteillä -elokuvaan. Messun aikana oltiin myös kysytty Arendelin maailman olevan pelissä, joka sijoittuu elokuvaan Frozen – huurteinen seikkailu (2013), mutta vastausta ei saatu. Elokuvaan Big Hero 6 perustuva maailma vahvistettiin vuonna 2015 D23-tapahtumassa, jossa näytettiin konseptikuva, missä Sora ratsastaa Baymaxin kyydissä. Vuoden 2017 D23-tapahtumassa paljastettiin Toy Story -elokuvaan pohjautuva maailma, jota näytettiin uudessa trailerissa.
Tarina > Maailmat > Tavalliset maailmat

Pimeyden maailma (engl. Dark World) – Toinen osa todellisuutta valon maailman lisäksi. Pelattavana vain hetkellisesti.
Destiny Islands – Soran, Rikun ja Xehanortin kotimaailma. Ei ole pelattavana.
Radiant Garden – Ansem Viisaan valtakunta ja Kairin alkuperäinen kotimaailma. Ei ole pelattavana.
Twilight Town – Haynerin, Pencen ja Oletten kotimaailma.
Land of Departure – Maailma, jossa Eraqus opetti Terraa, Aquaa ja Ventusia. Eraqusin kuoleman jälkeen Aqua muutti sen Unohduksen linnaksi (engl. Castle Oblivion).
Keyblade Graveyard – Maailma, jossa kauan sitten käytiin Keyblade-sota.
Viimeinen maailma (engl. The Final World) – Limbon kaltainen maailma, jonne Sora päätyy väliaikaisesti pelin aikana.
Scala ad Caelum – Keybladen käyttäjien alkuperäinen päämaailma, jossa Eraqus ja Xehanort aikoinaan oppivat keybladen käyttäjiksi ja jossa sijaitsevat myös Daybreak Townin rauniot.
Tarina > Maailmat > Disney-maailmat

Salaperäinen torni (engl. Mysterious Tower) – Yen Sidin torni. Ei ole pelattavana.
Olympos (engl. Olympus) – Herkules (1997)
Lelulaatikko (engl. Toy Box) – Toy Story – leluelämää (1995)
Coronan valtakunta (engl. Kingdom of Corona) – Kaksin karkuteillä (2010)
Monsterila (engl. Monstropolis) – Monsterit Oy (2001)
Arendel (engl. Arendelle) – Frozen – huurteinen seikkailu (2013)
Karibia (engl. The Caribbean) – Pirates of the Caribbean: Maailman laidalla (2007)
San Fransokyo – Big Hero 6 (2014)
Puolen hehtaarin metsä (engl. 100 Acre Wood) – Nalle Puh -elokuvista
Tarina > Hahmot

Sora, Aku Ankka ja Hessu ovat jälleen päähenkilöinä. Muina palaavina hahmoina ovat Riku, Kairi, kuningas Mikki, mestari Eraqus, Terra, Aqua, Ventus, Lea, Roxas, Xion, Ienzo, Hayne, Pence, Olette, Samu Sirkka, Tiku ja Taku, Yen Sid, Chirithy ja Ansem Viisas.
Xehanort palaa päävihollisena kaikissa viidessä muodossaan: mestari Xehanort, Xehanortin sydämetön ”Ansem, Pimeyden Etsijä”, Xehanortin ei-kukaan Xemnas, nuori Xehanort ja Terra-Xehanort. Sivullisina vihollisina ovat Xigbar, Saïx, Vanitas, Marluxia, Larxene, Demyx, Luxord, Rikun replika sekä Disney-hahmot Pahatar ja Musta Pekka.
Yozora

Pelissä on myös salainen loppu Yozora, jos pelaaja läpäisee pelin vaikeimmalla vaikeusasteella. Sora herää keskellä Shibuyaa muistuttavaa kaupunkia, sellaisena kuin se esiintyy Verum Rexissä. Riku puolestaan herää Shinjukua muistuttavassa kaupungissa, joka on toinen Verum Rexin tapahtumapaikoista. Shinjukussa Yozora tarkkailee katolta Rikua, kun taas Shibuyassa katolla seisova Mestarien mestari asettaa kätensä kuun eteen, jolloin niistä muodostuu sydän. Salainen loppu oli viittaus Kingdom Hearts IV:ään.
Aiheesta muualla

Kingdom Hearts III MobyGamesissa (englanniksi)
| --- | --- |
Pelit:   Kingdom Hearts  Chain of Memories  II  Coded  358/2 Days  Birth by Sleep  3D: Dream Drop Distance  χ  III  Melody of Memory  Missing-Link  IV 
HD-kokoelmat:   HD 1.5 Remix  HD 2.5 Remix  HD 2.8 Final Chapter Prologue 
Hahmot:   Sora  Organisaatio XIII
Käänteinen kuvahaku

Käänteinen kuvahaku tai visuaalinen haku etsii internetissä julkaistuja, haettavan kuvan kanssa samankaltaisia kuvia. Käänteistä kuvahakua voi käyttää esimerkiksi, jos haluaa varmistaa, onko kyseessä kuvahuijaus tai kuvamanipulaatio.
Aiheesta muualla

Käänteinen kuvahaku voi paljastaa feikkiuutisen tai nettihuijarin – näin Googlen kuvahaku toimii, Yle 14.3.2023
Osaatko jo? Näin toimii Googlen käänteinen kuvahaku, MTV, 12.02.2022
Levine, Alan, The Hidden Complexity of Attribution, Reverse Image Search, CogDogBlog, 30.10.2016
Kwyet Kinks

| Kwyet Kinks The Kinks |
| --- | --- | --- |

EP-levyn tiedot
 Äänitetty : huhtikuu – elokuu 1965
 Julkaistu: 17. syyskuuta 1965
 Formaatti: 7"-single
 Tuottaja(t): Shel Talmy
 Tyylilaji: pop
 Levy-yhtiö: Pye Records
Listasijoitukset
  1. (syyskuu 1965)
The Kinksin muut ep-levyt
| Kinksize Hits 1965 | Kwyet Kinks 1965 | Dedicated Kinks 1966 |
Kwyet Kinks on brittiläisen The Kinks-yhtyeen vuonna 1965 julkaistu EP-levy. Se nousi EP-listan ykköseksi.
Kappaleet

A-puoli
Wait Till the Summer Comes Along
Such a Shame
B-puoli
A Well Respected Man
Don't You Fret
Kokoonpano > The Kinks

Ray Davies
Dave Davies
Pete Quaife
Mick Avory
Langley (mittayksikkö)

Langley (Ly, ly) on pinta-alayksikölle saapuvan säteilyn energian mitta. Se on kalori neliösenttimetriä kohti eli cal/cm². Tällöin langley on 41840,00 J/m² eli 41,84 kJ/m2. Langley on nimetty vuosina 1834-1906 eläneen Samuel Pierpont Langley:n mukaan vuonna 1947.
Langnau

Langnau tarkoittaa muun muassa seuraavaa:
Langnau am Albis, kunta Pohjois-Sveitsissä Zürichin kantonissa
Langnau bei Reiden, entinen kunta Keski-Sveitsissä Luzernin kantonissa Reidenin kunnassa
Langnau im Emmental, kunta Keski-Sveitsissä Bernin kantonissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Langnau”, voi hakea sivunnimihaulla, laajalla sivunnimihaulla tai tekstihaulla.
Kolmivelhoturnajaiset

Kolmivelhoturnajaiset (engl. Triwizard Tournament) on fiktiivinen turnajainen, joka esiintyy J. K. Rowlingin Harry Potter -kirjasarjassa. Kolmivelhoturnajaisia alettiin pitää 1300-luvun lopussa ja ne jatkuivat aina 1400-luvulle saakka, leikkimielisenä kilpailuna kolmen Euroopan suurimman taikakoulun, Isossa-Britanniassa sijaitsevan Tylypahkan noitien ja velhojen koulun, Ranskassa sijaitsevan Beauxbatonsin taika-akatemian ja luultavasti Bulgariassa sijaitsevan Durmstrangin taikainstituutin kesken. Turnajaisten idea oli luoda kansainvälisiä yhteyksiä oppilaiden välille. Turnajaiset kuitenkin lakkautettiin useiden kuolemantapausten johdosta. Vuosisatojen aikana on tehty useita uudelleenyrityksiä, mutta mikään niistä ei ole onnistunut. Viimeisimmän kerran turnajaisia yritettiin vuonna 1994, jolloin kisa sai varsin dramaattisen lopun, kuten artikkelissa myöhemmin kerrotaan. Silloisten turnajaisten pääpalkinto oli 1000 kaljuunaa.
Kolmivelhoturnajaiset vuonna 1994-1995 > Osallistujat

Fleur Delacour Beauxbatonsin taika-akatemiasta.
Viktor Krum Durmstrangin taikainstituutista.
Cedric Diggory Tylypahkan noitien ja velhojen koulusta.
Harry Potter, myös Tylypahkasta, vaikkakin alaikäisenä ja aliarvioituna osallistujana.
Kolmivelhoturnajaiset vuonna 1994-1995 > Tuomarit

Ludovic Bagman: Taikaurheiluosaston päällikkö
Bartemius Kyyry Sr.: Kansainvälisten taikayhteyksien osaston päällikkö (murhattiin toisen koetuksen jälkeen).
Albus Dumbledore: Tylypahkan noitien ja velhojen koulun rehtori.
Igor Irkoroff: Durmstrangin taikainstituutin rehtori.
Olympe Maxime: Beauxbatonsin taika-akatemian rehtori.
Percy Weasley: Kansainvälisten taikahteyksien osaston assistentti ja Barty Kyyryn sijainen toisessa koetuksessa ja tanssiaisissa.
Cornelius Toffee: taikaministeri, Barty Kyyryn sijainen tuomarina viimeisessä koetuksessa.
Kolmivelhoturnajaiset vuonna 1994-1995 > Ensimmäinen koetus

Ensimmäisessä koetuksessa täytyi noutaa lohikäärmeen pesästä sen vartioima kultamuna. Tämän haasteen oli tarkoitus koetella ottelijoiden toimintaa paineen alla. Kilpailijoille ei kerrottu haasteen luonnosta etukäteenA ja viiden tuomarin paneeli antoi heille pisteitä asteikolla yhdestä kymmeneen. Lohikäärmeiksi oli tarkoituksella valittu hautovia naaraita - eli yleisesti ottaen muutenkin vaaralliset eläimet olivat pahimmillaan suojellessaan muniaan.
Kaikilla ottelijoilla oli vastuksenaan erilajinen lohikäärme, joka valittiin sokkona; kaikki nostivat pienestä pussukasta pienoismallin lohikäärmeestä jonka tulisivat pian kohtaamaan. Cedric valitsi Ruotsalaisen ruttukuonon, Fleur tavallisen walesin vihreän, Viktor kiinalaisen pallosalaman ja Harry unkarilaisen sarvipyrstön. Kaikki neljä suorittivat koetuksen loppuun. Fleur käytti lohikäärmeeseen nukutusloitsua, Viktor sarveiskalvontulehduskirousloitsua, Cedric muutti kiven koiraksi häiritäkseen lohikäärmettä ja Harry kutsui Tulisalama-luutansa ollakseen lohikäärmettä nopeampi.
A Virallisista säännöistä huolimatta jokainen ottelija sai tietää ensimmäisen haasteen ykstyiskohdista etukäteen. Hagrid sai vihjeen Vauhkomieleltä ja näytti lohikäärmeet Harrylle sekä Olympe Maximelle, joka tiedotti asiasta Fleurille. Irkoroff näki myös lohikäärmeet, Harryn törmätessä häneen palattuaan lohikäärmeiden luota. Myöhemmin Harry kertoi reiluuden nimissä tulevasta koetuksesta myös Cedricille.
Kolmivelhoturnajaiset vuonna 1994-1995 > Joulutanssiaiset

Joulutanssiaiset on joulun aikoihin pidettävät juhlat, joissa oppilailla on mahdollisuus tavata toisiaan. Tilaisuus on avoin kaikille neljännen vuoden oppilaille ja sitä vanhemmille, vaikka myös nuoremmat oppilaat pääsevät sinne vanhemman oppilaan kutsumina. Oppilaiden oletetaan käyttävän juhlakaapuja, sillä Joulutanssiaiset on muodollinen tilaisuus. Kolmivelho-ottelijat avaavat perinteisesti tanssiaiset pariensa kanssa. Harryn parina tanssiaisissa oli Parvati Patil, Cedricin saapuessa Cho Changin kanssa, Fleurin saapuessa Roger Daviesin kanssa ja Viktorin saapuessa Hermione Grangerin kanssa. Fiktiivinen velhoyhtye Kohtalottaret (Weird Sisters) esiintyi juhlassa oppilaille ja henkilökunnalle.
Kolmivelhoturnajaiset vuonna 1994-1995 > Toinen koetus

Ottelijoiden täytyi avata ensimmäisessä haasteessa noudettu kultamuna veden alla saadakseen selville vihjeen seuraavaa koetusta varten. Koetuksena oli noutaa jotain "arvokasta", joka osoittautui läheiseksi ystäväksi tai sukulaiseksi, Tylypahkan järven pohjasta. Harryn panttivankina oli Ron Weasley, Cedricin oli Cho Chang, Viktorin oli Hermione Granger ja Fleurin tämän pikkusisko Gabrielle Delacour.
Kaikki neljä ottelijaa löysivät keinon hengittää veden alla: Harry taikakasvi kidusruohon avulla, Cedric ja Fleur kuplapääloitsun avulla ja Viktor yrittämällä muuttaa itsensä haiksi (onnistui muuttamaan vain päänsä). Harry löysi panttivankien luo ensimmäisenä, mutta jäi vankien luo Cedricin ja Viktorin haettua omat vankinsa varmistamaan kaikkien vankien pääsyn turvaan. Fleur epäonnistui koetuksessa, joten Harry palautti sekä oman vankinsa että Fleurin vangin turvaan.
Koetus pisteytettiin samalla lailla kuin ensimmäinenkin koetus. Vaikka Harry oli teknisesti kolmas, hänen jalo tekonsa kartutti hänen pisteitään. Harry ja Cedric olivat koetuksen jälkeen jaetulla ensimmäisellä sijalla.
Kolmivelhoturnajaiset vuonna 1994-1995 > Kolmas koetus

Kolmas koetus oli labyrintti, joka oli täytetty erilaisilla ja kokoisilla taikaeläimillä sekä loitsuilla. Ottelijoille kerrottiin tulevasta haasteesta kuukautta ennen koetusta. Pisteiden jaon sijaan ensimmäinen Kolmivelhopokaalia koskettanut kilpailija voittaisi. Ottelijat päästettiin labyrinttiin aikaisemmista koetuksista saatujen pisteiden perusteella.
Koetusta manipuloitiin suuresti; Fleur ja Viktor eliminoitiin, koska Viktoriin langetettiin komennuskirous (Barty Kyyry Jr.) ja hän tainnutti Fleurin. Viktor, vielä kirouksen alaisena, kidutti Cedriciä kidutuskirouksen avulla ja yritti eliminoida myös hänet pelistä, mutta Harry tainnutti Viktorin. Cedric ja Harry päätyivät työskentelemään yhdessä saavuttaakseen voiton.
Kolmivelhoturnajaiset vuonna 1994-1995 > Kolmannen koetuksen jälkeen

Harry ja Cedric saapuivat labyrintin keskustaan yhdessä, yhdistettyään voimansa viimeisessä esteessä. Valitettavasti molemmat joutuivat hautausmaalle, jossa Voldemort ja Peter Piskuilan odottivat, Barty Kyyry Jr.:in muutettua kolmivelhopokaalin porttiavaimeksi. Piskuilan murhasi Cedricin, koska tämä oli "turha" ja sitoi Harryn hautakiveen. Otettuaan verta Harrylta ja lausuttuaan monimutkaisen loitsun Voldemort sai taas täydet voimansa. Ulkomuodoltaan hän tosin muuttui hyvin käärmemäiseksi eli menetti lopunkin ihmisyytensä.
Kaksintaisteltuaan Voldemortin kanssa Harry nappasi Cedricin ruumiin ja porttiavaimen palatakseen Tylypahkaan. Sitten paljastui että Vauhkomielen naamion takana olikin piillyt koko lukuvuoden ajan Bartemius Kyyry Jr. ja itse Vauhkomieli oli ollut vankina taika-arkussaan. Sekavissa olosuhteissa turnajaisten päättöseremoniaa ei järjestetty ja taikaministeri Toffee luovutti palkintorahat vähäeleisesti Harrylle Tylypahkan sairaalasiivessä. Cedricin vanhempien kieltäydyttyä rahoista Harry lahjoitti koko summan Weasleyn kaksosille heidän tulevaa pilapuotiaan varten.
Lauri Kiiski

| Lauri Kiiski> Henkilötiedot |
| --- | --- |
Kansalaisuus:   Suomi
Tennispelaaja
Kätisyys:  oikea
Kaksinpeli
Paras sijoitus:  427. (9.9.2002)
Aiheesta muualla
ITF
ATP
Lauri Kiiski (s. 10. lokakuuta 1980 Tampere) on suomalainen tennispelaaja. Parhaimmillaan hän on yltänyt ATP-maailmanlistalla kaksinpelissä sijalle 427 syyskuussa 2002 ja nelinpelissä sijalle 300 heinäkuussa 2002. Davis Cupissa hän on edustanut Suomea neljässä maaottelussa vuosina 2002–2006.
Ura

Lokakuussa 2001 ATP-haastajatason IPP Openissa Helsingissä Kiiski voitti toisella kierroksella Tapio Nurmisen, mutta hävisi puolivälierissä Martin Leelle. Huhtikuussa 2002 hän teki Davis Cup -debyyttinsä Eurooppa-Afrikan I ryhmän puolivälierissä. Hän voitti nelinpelissä Jarkko Niemisen kanssa Giorgio Galimbertin ja Mosé Navarran.
Heinäkuussa 2006 ATP-haastajatason Tampere Openissa Kiiski selviytyi parinsa Tero Vilenin kanssa loppuotteluun. Loppuottelun he hävisivät Thierry Ascionelle ja Édouard Roger-Vasselinille.
Kurkijärvi

| Kurkijärvi |
| --- | --- |
Valtiot:  Suomi 
Paikkakunta:  Kuusamo 
Koordinaatit:  65°57′03″N, 28°48′15″E
Vesistöalue ja valuma-alueen tietoja
Laskujoki:  Raatejoki 
Järvinumero:  61.663.1.002
Mittaustietoja
Pinnankorkeus:  301,4 m  
Rantaviiva:  58,833 km  
Pinta-ala:  10,194 km²  
Tilavuus:  0,05322829943 km³  
Keskisyvyys:  5,22153 m  
Suurin syvyys:  20,53 m  
Saaria:  30 
 fiKurkijärvi 
Kurkijärvi , joskus myös Kurkijärvi-Tuuliainen, on Pohjois-Pohjanmaalla Kuusamossa sijaitseva järvi.
Maantietoa

Järven pinta-ala on 1 000 hehtaaria eli 10 km². Se on 16,9 kilometriä pitkä ja 1,7 kilometriä leveä. Järven pitkä muoto on silmiinpistävää. Järvessä on viis kapeikkoa, jotka muodostavat sille erillisiä järvialueita. Sulasalmi on vain noin 10 metriä leveä, joten järven päähän syntyy Järvenpäänseläksi kutsuttu järviallas. Se on 2,5 kilometriä pitkä ja 800 metriä leveä saareton järvenosa, jonka keskelle kurkottaa puoli kilometriä pitkä Kuikanniemi. Järven pääallas hahmottuu keskellä Kouluniemen kohdalla sijaitsevan Selänsalmen vuoksi kahdeksi järvenseläksi. Läntistä kutsutaan Majavanseläksi ja itäistä Kaikkosenseläksi. Majavanselän länsipää ssä on Paakkuselkä, joka kapenee Ruunasalmessa ja aukeaa sen takana Matalaseläksi. Kaikkosenselkä on yli neljä kilometriä pitkä. Länsipäässä pohjoisrannasta työntyy haarautuva Korhosenniemi, jonka takana on Saarilahti. Kaikkosenselän itäpäässä Härkösensalmen kohdalla työntyy Likoniemi järven suuntaisena suojaamaan Siprunlahtea. Salmen takana aukeaa itään Tuuliainen. Se on järven itäpäässä ja se kapenee Toolanniemen kohdalla Kapeasalmeksi, jonka yhdystien 8641 alla oleva penger melkein tukkii. Yläjuoksulla olevan Jormuan vedenpinnan korkeus on Kurkijärven kanssa samalla tasolla.
Järvessä on laskettu olevan 30 saarta. Niiden yhteispinta-ala on 15 ha, mikä on noin 1,5 % järven kokonaispinta-alasta. Saarista Paakkusaari, Koukosaari, Selkäsaari ja Kettusaari ovat yli hehtaarin suurisia ja loput 26 saarta ovat yli aarin kokoisia. Yksikään saari ei ylitä neliökilometriä. Paakkuselällä on Paakkusaaren länsipuolella Marjasaari, Uuttusaari ja Niskasaari. Majavanselällä on Tiirosaari, Lehmisaari, Paskasaari, Selkäsaari, Koukosaari ja Marisaari. Kaikkosenselällä Saarilahdessa on saari, järvenselällä ovat Mäntysaari, Jänissaari ja Kettusaari, ja Siprunlahdella on kolme pientä saarta. Tuuliainen on Savisaari poikkeuksena muuten saareton.
Järvi on luodattu ja siitä on julkaistu syvyyskartat. Sen tilavuus on 53 miljoonaa m³ eli 0,053 km³. Järven keskisyvyys on 5,2 metriä ja suurin syvyys on 20,5 metriä. Syvin kohta sijaitsee Majavan kylän kohdalla.
Järven rantaviivan pituus on 59 kilometriä, josta saarten rantaviivan yhteispituus on 7 kilometriä. Rannat ovat metsämaata, joka on paikoin paksusti soistunutta. Rantaan asti ulottuu peltomaata Kuikanniemessä, Korhosenniemellä ja Kaikkosenselällä. Järven asutus on haja-asutusta, vaikka Majavalla ja Tuomaalla asutus on tiiviimpää. Rannoille on rakennettu kohtalaisesti vapaa-ajan asuntoja. Niille johtaa tiet yhdysteiltä 8641 ja 18855.
Säännöstely

Järven vedenpinnan korkeus on 301,7 metriä mpy. Sitä on säännöstelty Luusuassa olevalla padolla. Järven vedenpinnan korkeudeksi on määrätty raja-arvot 300,75 metriä ja 301,83 metriä mpy.
Vesistösuhteet

Järvi kuuluu Iijoen vesistössä (vesistöaluetunnus 61) Kostonjoen valuma-alueella (61.6) Kurkijoen valuma-alueeseen (61.66), johon Kurkijärven valuma-alue (61.663) kuuluu.
Järvi on vesistöalueen latvavesistöjä, joten siihen laskee vain oman Kurkijärven valuma-alueen vedet. Soilun valuma-alueella on yli 30 yli hehtaarin kokoista järveä tai lampea, jotka laskeva suoraan tai välillisesti Kurkijärveen. Niistä huomattavimmat ovat Koivulampi (15 ha) ja Siprunjärvi (39 ha), jotka laskevat Tuuliaiseen Jurmuan (94 ha) kautta. Korhosenniemen lahteen laskee Kovajärvi (355 ha) Myllylammen läpi. Kovajärvi kerää latvavesistä esimerkiksi Rönnynlampi (12 ha), Kelkkalampi (10 ha), Heinäjärvi (72 ha) ja Niittyselkä (78 ha). Kovajärven laskuojaa yhtyy Hoikkalammen (13 ha) ja Iso Likolammen (29 ha) yhteinen laskuoja. Paakkuselkään laskevat Ukonlampi (10 ha) omaa laskuojaa myöten ja Pitkälampi (10 ha) ja Ahvenlampi (30 ha) yhteistä laskuojaa myöten. Kurkijärven laskujoki Raatejoki lähtee Järvenpäänselän etelärannalta ja juoksee Raatelammen (25 ha) läpi kuliessaan etelään. Se laskee Soiluun vajaa neljän kilometrin päässä.
Lights (kappale)

| ”Lights” Ellie Goulding |
| --- | --- | --- |

Singlen tiedot
 Albumilta: Bright Lights
 B-puoli: ”Only Girl (In the World)”
 Äänitetty : 2008
 Julkaistu: 13. maaliskuuta 2011
 Formaatti: Digitaalinen lataus
 Tuottaja(t): Max Martin, Shellback
 Tyylilaji: Synthpop, indie pop, indietronica
 Kesto: 04.05
 Levy-yhtiö: Polydor
Ellie Gouldingin muut singlet
| ”Wonderman” 2011 | ”Lights” 2011 | ”Anything Could Happen” 2012 |
Lights on brittiläisartisti Ellie Gouldingin kappale hänen Bright Lights-studioalbumilta, joka on uusintapainos hänen Lights-debyyttialbumista. Kappaleeseen idean sai Gouldingin lapsuuden pimeän pelosta ja sen sanoittivat Goulding, Richard Stannard sekä Ash Howes. Se julkaistiin Isossa-Britanniassa debyyttialbumin kuudentena sekä Bright Lights-albumin toisea singlenä 13. maaliskuuta 2011.
"Lights" sai pääosin positiivisen vastaanoton musiikkikriitikoilta, jotka yllättyivät kappaleen tuotannosta sekä Gouldingin "eteerisistä" sanoista. Kappale oli kaupallinen menestys, saavuttaen sijoituksia kymmenen sekä kahdenkymmenen parhaan joukossa lukuisissa valtioissa. Yhdysvalloissa "Lights" oli nukkuva hitti, saavuttaen Billboard Hot 100 -listan toisen sijan vasta kolmenkymmenenkolmen viikon listalla olemisen jälkeen sekä muodostuen yhdeksi niistä muutamista kappaleista, joka on viettänyt Hot 100 -listalla yli vuoden. Kappaletta on myyty Yhdysvalloissa yli neljä miljoonaa kopiota. Loppuvuodesta 2012 "Lights" saavutti Hot 100 -listan vuoden päätöslistan viidennen sekä Pop Songsin vuoden päätöslistan ensimmäisen sijan.
Käännös suomeksi
Liinu Koivisto

| Liinu Koivisto |
| --- | --- |

Henkilötiedot
Syntynyt: 14. heinäkuuta 1993 (ikä 31)
Salibandyn pelaaja
Seura:  SSRA
Pelinumero:  20
| Mitalit> Maa:  Suomi.Naisten salibandy.F-Liiga  | Mitalit> Maa:  Suomi.Naisten salibandy.F-Liiga  | Mitalit> Maa:  Suomi.Naisten salibandy.F-Liiga  | Maa:  Suomi> Naisten salibandy. |
| --- | --- | --- | --- |
|  Pronssia | 2020-2021 SSRA | Salibandy |  |
Liinu Koivisto (s. 14. heinäkuuta 1993 Haukipudas) on suomalainen salibandyn pelaaja, pelipaikaltaan hyökkääjä.
Koivisto on pelannut Naisten Salibandyliigassa eli nykyisessä F-liigassa kaudesta 2016–2017 alkaen oululaisessa SS Rankoissa Ankoissa. Hän on kuuden kauden aikana pelannut liigassa 126 runkosarjaottelua, joissa hän on tehnyt 103 maalia ja antanut 44 maalisyöttöä, sekä 29 pudotuspeliä, joissa hän on tehnyt 18 maalia ja saanut kymmenen syöttöpistettä. Hän saavutti SM-pronssia vuonna 2021.
Kyle Lewis

| Kyle Lewis> Henkilötiedot.Aiheesta muualla |
| --- | --- |
IMDb
Kyle Lewis (s. 1971) on homopornonäyttelijä, joka on työskennellyt muun muassa All Worlds Videolle. Hän on 180-senttinen ja esiintyjänä versatile. Hän voitti vuonna 2004 Grabby- ja vuonna 2005 GayVN-palkinnon. Molemmat palkinnot tulivat "parhaan ryhmäkohtauksen" kategoriassa, ja elokuva oli Bolt. Lewis esiintyi aikuisviihde-elokuvissa vuosina 2004–2008.
Aiheesta muualla

Kyle Lewis Internet Movie Databasessa. (englanniksi)
Kudeverskoje

| Kudeverskoje Кудеверское |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Bežanitsyn piiri
Koordinaatit:  56°46′43″N, 29°25′34″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Aloljan valuma-alue
Järveen tulevat joet:  Alolja
Laskujoki:  Alolja
Järvinumero:  01030000111102000025656
Mittaustietoja
Pinnankorkeus:  201 m  mpy. 
Pituus:  2,7 km 
Leveys:  0,9 km 
Pinta-ala:  1,669 km² 
Tilavuus:  0,0052 km³ 
Keskisyvyys:  3,1 m 
Suurin syvyys:  4,7 m 
Valuma-alue:  81,2 km²  
 fiKudeverskoje 
Kudeverskoje (ven. Кудеверское, Кудеверь, Kudever ) on järvi Luoteis-Venäjällä Pihkovan alueen Bežanitsyn piirissä ja sen rannalla on samanniminen kylä. Järvi sijaitsee Bežanitsyn ylängön tunnetulla järvialueella.